கேள்வி: மதராசு மருத்துவக் கல்லூரி - வரலாறு பற்றி தகவல் சொல்.
பதில்: பிரித்தானிய கிழக்கிந்திய கம்பெனியின் வீரர்களுக்கு சிகிச்சையளிக்க 1664 நவம்பர் 16 அன்று அரசு பொது மருத்துவமனை நிறுவப்பட்டது. மேரி ஷார்லீப் 1878-ல் மெட்ராஸ் மருத்துவக் கல்லூரியில் பட்டம் பெற்றார். 1996ஆம் ஆண்டில், மதராசு பெருநகரம் சென்னை என மறுபெயரிடப்பட்டபோது, ​சென்னை மருத்துவக் கல்லூரி என இக்கல்லூரியின் பெயரும் மாற்றப்பட்டது. ஆனால் உலகளவில் மதராசு மருத்துவக் கல்லூரி என இது உலகம் முழுவதும் அறியப்பட்டதால் மேனாள் மாணவர்களின் வேண்டுகோளினை ஏற்று, மீண்டும் மதராசு மருத்துவக் கல்லூரி எனப் பெயர் மாற்றப்பட்டது. * இந்தியர்கள் 1842 முதல் இக்கல்லூரியில் அனுமதிக்கப்பட்டனர். * 1850-ல் கல்லூரியாக அங்கீகாரம் பெற்றது. * அக்டோபர் 1, 1950, முதல் மதராசு மருத்துவக்கல்லூரி என்று அழைக்கப்படுகிறது. * 1852-ல் முதல் தொகுப்பு மாணவர்கள் பட்டம் பெற்றனர். * 1857-ல் மதராசு பல்கலைக்கழக அங்கீகாரம் பெற்றது. * உலகின் முதல் நான்கு பெண் மருத்துவர்களில் ஒருவரான மருத்துவர் மேரி சார்லலெப் 1878ஆம் ஆண்டு பட்டம் பெற்றார். * இந்தியாவின் முதல் பெண் மருத்துவரான மருத்துவர் முத்துலட்சுமி ரெட்டி இங்கு பயின்றவர் ஆவார். * பிப்ரவரி 2, 2010ஆம் ஆண்டில் இக்கல்லூரி 175 ஆண்டுகள் மருத்துவம் பயிற்றுவித்த பெருமையைப் பெற்றது. கல்லூரியின் புதிய கட்டிடத்திற்கான அடிக்கல் அன்றைய தமிழக முதல்வர் மு. கருணாநிதியால், பிப்ரவரி 28, 2010 அன்று நாட்டப்பட்டது.[http://www.thehindu.com/news/cities/Chennai/article105317.ece "Karunanidhi to lay foundation stone for MMC building"], ''The Hindu'', 12 February 2010. சனவரி 2011-ல், இந்த மருத்துவக் கல்லூரியின் மருத்துவமனைக்கு ராஜீவ் காந்தி அரசு பொது மருத்துவமனை என்று பெயர் மாற்றப்பட்டது.[http://www.thehindu.com/news/cities/Chennai/article1089639.ece "General Hospital to be named after Rajiv Gandhi"], ''The Hindu'', 13 January 2011. தற்பொழுது மருத்துவக் கல்லூரி புது கட்டடத்தில் செயல்படுகிறது.
கேள்வி: மதராசு மருத்துவக் கல்லூரி - அங்கீகாரம் பற்றி நீங்கள் என்ன அறிந்துள்ளீர்கள்?
பதில்: 1857ஆம் ஆண்டு முதல், இந்த கல்லூரி சென்னைப் பல்கலைக்கழகத்துடன் இணைக்கப்பட்டு, அனைத்துப் பட்டங்களையும் இப்பல்கலைக்கழகமே வழங்கியது. 1988ஆம் ஆண்டு தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக சட்டத்தின் படி, 1987ஆம் ஆண்டு இந்திய ஜனாதிபதியின் ஒப்புதல் பெற்ற பின்னர் மருத்துவப் பல்கலைக்கழகம் பட்டங்களை வழங்கத் துவங்கியது. இந்த மதராசு மருத்துவக் கல்லூரி மற்றும் ஆராய்ச்சி நிறுவனம் (எம்.எம்.சி & ஆர்.ஐ) என்ற சுயாதீன பல்கலைக்கழகமாக அறிவிக்கப்பட்டது. பின்னர் தன்னாட்சி உரிமை விரைவில் திரும்பப் பெறப்பட்டு டாக்டர் எம்.ஜி.ஆர். மருத்துவ பல்கலைக்கழகத்துடன் இணைக்கப்பட்டது.
கேள்வி: மதராசு மருத்துவக் கல்லூரி - மதராசு மருத்துவக் கல்லூரியுடன் இணைக்கப்பட்ட நிறுவனங்கள் பற்றி நீங்கள் என்ன அறிந்துள்ளீர்கள்?
பதில்: * ராஜீவ் காந்தி அரசு பொது மருத்துவமனை (ஆர்.ஜி.ஜி.ஜி.எச்), பூங்கா நகர், சென்னை - 600003 * தமிழ்நாடு அரசு பல் மருத்துவக் கல்லூரி, பூங்கா நகர், சென்னை - 600003 * பர்னார்ட் இன்ஸ்டிடியூட் ஆப் கதிரியக்கவியல், பார்க் டவுன், சென்னை - 600003 * மனநல நிறுவனம், கீழ்பாக்கம், சென்னை - 600010 * மகப்பேறியல் மற்றும் பெண்ணியியல் மற்றும் பெண்கள் மற்றும் குழந்தைகளுக்கான அரசு மருத்துவமனை (IOG & GH WC), எழும்பூர், சென்னை - 600008 * குழந்தைகள் சுகாதார நிறுவனம் மற்றும் குழந்தைகளுக்கான அரசு மருத்துவமனை (ஐ.சி.எச் & எச்.சி), எழும்பூர், சென்னை - 600008 * மண்டல கண் மருத்துவம் மற்றும் அரசு கண் மருத்துவமனை, சென்னை (RIOGOH), எழும்பூர், சென்னை - 600008 * அரசு மறுவாழ்வு மருத்துவ நிறுவனம், கே.கே. நகர், சென்னை - 600083 * மார்பக மருத்துவம் மற்றும் மார்பு நோய்கள் நிறுவனம், சேப்பாக்கம், சென்னை - 600031 * அரசு புற மருத்துவமனை, பெரியார் நகர், சென்னை * தொற்று நோய்கள் மருத்துவமனை (சி.டி.எச்), தண்டையார்பேட்டை, சென்னை - 600081
கேள்வி: மதராசு மருத்துவக் கல்லூரி - தரம் பற்றி நீங்கள் என்ன அறிந்துள்ளீர்கள்?
பதில்: 2019ஆம் ஆண்டில் தி வீக், இந்தியாவின் மருத்துவக் கல்லூரிகளை தரவரிசைப்படுத்தியதில், மதராசு மருத்துவக் கல்லூரி ஒன்பதாவது இடத்தில் இருந்தது. 2020ஆம் ஆண்டில் தேசிய நிறுவன தரவரிசை கட்டமைப்பின் (என்ஐஆர்எஃப்) மருத்துவ நிறுவன தரவரிசையில் இக்கல்லூரி இந்தியாவில் 57வது இடத்தைப் பிடித்தது. சிஇஓ வேர்ல்ட் பத்திரிகை சார்பில் ஆண்டுதோறும் உலகின் தலைசிறந்த நாடுகளில் உள்ள மருத்துவக் கல்லூரிகள், ஃபேஷன், மேலாண்மை உள்ளிட்ட பல்வேறு கல்லூரிகளைத் தரப்படுத்தி வழங்கப்படும் தரவரிசையில் இக்கல்லூரி 64ஆவது இடத்தினைப் பெற்றது. இப்பட்டியலில் இந்தியாவினைச் சார்ந்த ஆறு மருத்துவ நிறுவனங்கள் முதல் 100 இடங்களுக்குள் இருந்தன.
கேள்வி: மதராசு மருத்துவக் கல்லூரி - நிர்வாகம் என்பது என்ன?
பதில்: கல்லூரி மற்றும் மருத்துவமனைக்கு தமிழக மாநில அரசு நிதியளித்து நிர்வகிக்கிறது. நிறுவனத்தின் தலைவர் முதல்வர் ஆவார். இவரைத் தொடர்ந்து துணை முதல்வர் உள்ளார். நிறுவனத்தின் முதல்வர்: டாக்டர்.எ.தேராணிராஜன் துணை முதல்வர்: டாக்டர்.மு.கவிதா
கேள்வி: மதராசு மருத்துவக் கல்லூரி - குறிப்பிடத்தக்க ஆசிரியர்கள் பற்றி நீங்கள் என்ன அறிந்துள்ளீர்கள்?
பதில்: * சுப்பிரமணியன் கல்யாணராமன், நரம்பியல் அறுவை சிகிச்சை நிபுணர், சாந்தி ஸ்வரூப் பட்நகர் பரிசு பெற்றவர் * த. ச. கனகா, ஆசியாவின் முதல் பெண் நரம்பியல் அறுவை சிகிச்சை நிபுணர்
கேள்வி: மதராசு மருத்துவக் கல்லூரி - வெளிஇணைப்புகள் குறித்து விரிவாக சொல்லுங்கள்.
பதில்: * பகுப்பு:சென்னையிலுள்ள மருத்துவக் கல்லூரிகள்